কল্যাণী প্ৰিয়দৰ্শন

কল্যাণী প্ৰিয়দৰ্শন (; জন্ম: ৫ এপ্ৰিল ১৯৯৩) এগৰাকী ভাৰতীয় অভিনেত্ৰী। তেওঁ মূলতঃ মালয়ালম ছবিত অভিনয় কৰে যদিও‌ ইতিমধ্যে কেইবাখনো তামিল আৰু তেলেগু ছবিত অভিনয় কৰিছে। কল্যাণীয়ে এটা "ফিল্মফেয়াৰ বঁটা দক্ষিণ" আৰু তিনিটা "দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা" লাভ কৰিছে৷Winners: 65th Jio Filmfare Awards (South) 2018 . Times of India (17 June 2018). Retrieved 14 August 2018.

চলচ্চিত্ৰ নিৰ্মাতা প্ৰিয়দৰ্শন আৰু অভিনেত্ৰী লিছীৰ গৃহত জন্মগ্ৰহণ কৰা কল্যাণীয়ে সহকাৰী প্ৰডাকচন ডিজাইনাৰ হিচাপে নিজৰ কৰ্মজীৱনৰ আৰম্ভণি কৰিছিল। তেলেগু ছবি হেল্ল' (২০১৭)ত অভিনয়েৰে তেওঁ ছবিজগতত খোজ দিয়ে আৰু উক্ত ছবিখনৰ বাবে তেওঁ শ্ৰেষ্ঠ নৱাগতা অভিনেত্ৰী – দক্ষিণৰ বিভাগত ফিল্মফেয়াৰ বঁটা লাভ কৰে। ইয়াৰ পিছত তেওঁ হিৰো (২০১৯)ৰ মাধ্যমেৰে তামিল ছবিজগতত আৰু বৰানে অৱশ্যামুণ্ড (২০২০)ৰ মাধ্যমেৰে মালয়ালম ছবিজগতত প্ৰৱেশ কৰিছিল। ইয়াৰ পিছত কল্যাণীয়ে চিত্ৰলাহৰী (২০১৯), মানাডু (২০২১), হৃদয়ম (২০২২), থাল্লুমালা (২০২২) আৰু ব্ৰ’ ডেডী (২০২২)কে ধৰি বহুকেইখন ছবিত অভিনয় কৰে। ইয়াৰে ভিতৰত ব্ৰ' ডেডী ছবিখনৰ বাবে তেওঁ "শ্ৰেষ্ঠ অভিনেত্ৰী – মালয়ালম বিভাগত সাইমা বঁটা" লাভ কৰে।

 প্ৰাৰম্ভিক জীৱন আৰু পৰিয়াল 
১৯৯৩ চনৰ ৫ এপ্ৰিলত চেন্নাইত ভাৰতীয় চলচ্চিত্ৰ নিৰ্মাতা প্ৰিয়দৰ্শন আৰু অভিনেত্ৰী লিছীৰ গৃহত কল্যাণীয়ে মালয়ালী পৰিয়ালত জন্মগ্ৰহণ কৰিছিল। মাক-দেউতাকৰ দুটা সন্তানৰ ভিতৰত তেওঁ ডাঙৰ আৰু সিদ্ধাৰ্থ নামৰ এজন সৰু ভাইটি আছে। চেন্নাইৰ লেডী আন্দলত প্ৰাথমিক শিক্ষা সমাপ্ত কৰি পিছলৈ ছিংগাপুৰত অধ্যয়ন কৰাৰ লগতে তাৰ নাট্যগোট এটাতো কাম কৰিছিল।Lady Andal Venkatasubba Rao Matriculation Higher Secondary School - Official website Lady Andal Retrieved 29 September 2023 নিউয়ৰ্কৰ পাৰ্চন্স স্কুল অৱ ডিজাইনৰ পৰা স্থাপত্যৰ শিক্ষা গ্ৰহণ কৰে। কল্যাণীয়ে ভাৰতলৈ উভতি অহাৰ পিছত পণ্ডিচেৰীৰ আদিশক্তি থিয়েটাৰত অভিনয় কৰ্মশালাত অংশগ্ৰহণ কৰে।

 কৰ্মজীৱন 
 আত্মপ্ৰকাশ আৰু আৰম্ভণিৰ কাম (২০১৭–২০২০) 
কল্যাণীয়ে ২০১৩ চনত হিন্দী ছবি কৃষ ৩ (২০১৩)ত ছাবু চাইৰিলৰ অধীনত সহকাৰী প্ৰডাকচন ডিজাইনাৰ হিচাপে চলচ্চিত্ৰ জীৱন আৰম্ভ কৰে। ২০১৬ চনত তেওঁ তামিল ছবি ইৰু মুগান (২০১৬)ত সহকাৰী কলা পৰিচালক হিচাপে কাম কৰিছিল। কল্যাণীয়ে ২০১৭ চনৰ তেলেগু ছবি হেল্ল'ৰ জৰিয়তে, অখিল অক্কিনেনীৰ সৈতে অভিনয়ত আত্মপ্ৰকাশ কৰিছিল। ছবিখনে ইতিবাচক সঁহাৰি লাভ কৰিছিল যদিও বক্স অফিচত গড় হিচাপতকৈ কম উপাৰ্জনকাৰী ছবি হিচাপে পৰিগণিত হৈছিল। দ্য হিন্দুৱে উল্লেখ কৰে যে, "ছবিখনত কল্যাণী প্ৰিয়দৰ্শনৰ অলপ দেৰিকৈ প্ৰৱেশ ঘটে যদিও ই অখিলৰ সৈতে ভাল ৰসায়নৰ পৰিপূৰক তথা এক প্ৰশংসনীয় আত্মপ্ৰকাশ।"

২০১৯ চনত কল্যাণীৰ তিনিটাকৈ ছবি মুক্তি লাভ কৰিছিল। প্ৰথমে তেওঁ চিত্ৰলাহৰীত সাই ধৰ্ম তেজৰ বিপৰীতে অভিনয় কৰিছিল। ছবিখনে ইতিবাচক সমালোচনা লাভ কৰাৰ লগতে ব্যৱসায়িকভাৱেও সফল হয়। ফাৰ্ষ্টপোষ্টে উল্লেখ কৰে, "কল্যাণী প্ৰিয়দৰ্শনে এগৰাকী নিৰীহ ছোৱালীৰ চৰিত্ৰত ভাল অভিনয় কৰিছে; অৱশ্যে সাই ধৰ্ম তেজৰ সৈতে তেওঁৰ ৰোমান্টিক ট্ৰেকটো অতিমাত্ৰা যেন লাগে।" একে বছৰতে মুক্তিপ্ৰাপ্ত আন দুখন ছবি বক্স অফিচত বিফল হৈছিল। এখন শৰৱানন্দৰ বিপৰীতে অভিনীত ৰানাৰংগম আৰু আন এখন শিৱকাৰ্তিকেয়নৰ বিপৰীতে অভিনীত ছবি হিৰো। হিৰো ছবিখনৰ মাধ্যমেৰে তেওঁ তামিল ছবিত অভিষেক ঘটায়। 

২০২০ চনত দুলকৰ চলমানৰ বিপৰীতে বৰানে অৱশ্যামুণ্ডত অভিনয়েৰে তেওঁ মালয়ালম ছবিজগততো অভিষেক ঘটায়। দ্য নিউজ মিনিটত উল্লেখ কৰা হয় যে, "কল্যাণীয়ে খুব সুন্দৰকৈ যুৱতীগৰাকীৰ ভূমিকা পালন কৰে আৰু তেওঁ ছবিখনত মাক আৰু কন্যাৰ মাজৰ সম্পৰ্কটো অধিক গতানুগতিক কৰি তোলে।" ইয়াৰ পিছত পুথম পুধু কালাইৰ এটা খণ্ডত উৰ্বশীৰ তৰুণী চৰিত্ৰত অভিনয় কৰিছিল। ছবিখনৰ সন্দৰ্ভত এনডিটিভি ইণ্ডিয়াই লিখে, "কল্যাণী প্ৰিয়দৰ্শনে বৰ্তমান আৰু অতীতক এক নিৰৱচ্ছিন্ন প্ৰবাহত ধৰি ৰাখি ছবিখনত নিখুঁতভাৱে অভিনয় কৰিছে।"

 কৰ্মজীৱনত প্ৰগতি তথা সাফল্য (২০২১–বৰ্তমান) 
২০২১ চনৰ প্ৰথমখন ছবিত কল্যানীয়ে চিলাম্বৰাছনৰ বিপৰীতে তামিল ছবি মানাডুত অভিনয় কৰিছিল। ছবিখনে সমালোচকৰ পৰা ইতিবাচক সমালোচনা লাভ কৰাৰ লগতে বক্স অফিচতো সফল হয়। হিন্দুস্তান টাইমছে লিখে, "কল্যাণী প্ৰিয়দৰ্শন এগৰাকী দক্ষ অভিনেত্ৰী আৰু খুব সীমিত সময়ৰ ভিতৰতে পৰ্দাত জিলিকি উঠে।" একে বছৰতে তেওঁৰ পৰৱৰ্তী ছবিখন আছিল প্ৰণৱ মোহনলালৰ বিপৰীতে অভিনীত মালয়ালম ছবি মাৰাক্কাৰ: লায়ন অৱ দ্য আৰৱিয়ান চী। ছবিখনে সমালোচকৰ পৰা নেতিবাচক সমালোচনা লাভ কৰিছিল আৰু বক্স অফিচতো বিফল হৈছিল।  

২০২২ চনত কল্যাণীৰ কেৰিয়াৰৰ এক টাৰ্নিং পইণ্ট আছিল। তেওঁৰ তিনিওখন ছবি সফল হৈছিল আৰু আটাইকেইখনে ইতিবাচক সমালোচনা লাভ কৰিছিল। তেওঁ প্ৰথমবাৰৰ বাবে প্ৰণৱ মোহনলালৰ বিপৰীতে হৃদয়মত অভিনয় কৰিছিল। ছবিখনে সমালোচকৰ প্ৰশংসাও লাভ কৰে আৰু বক্স অফিচতো সফল হয়। চিনেমা এক্সপ্ৰেছে কয় যে কল্যাণীয়ে ছবিখনত উপযুক্তভাৱে অভিনয় কৰিছে আৰু হৃদয়ম তেওঁৰ বাবে "সুবৰ্ণ সুযোগ"। মনোৰমা অনলাইনে উল্লেখ কৰে যে, "নিত্যাৰ চৰিত্ৰত কল্যাণী খাপ খাইছে আৰু প্ৰণৱৰ সৈতে তেওঁৰ ৰসায়ন ছবিখনৰ অন্যতম উচ্চ বিন্দু।" ইয়াৰ পিছত তেওঁ পৃথ্বীৰাজ সুকুমাৰনৰ বিপৰীতে ব্ৰ’ ডেডী ছবিত অভিনয় কৰে, যিখন ছবি পোনপটীয়াকৈ ডিজনী+ হটষ্টাৰত মুক্তি পাইছিল। ইণ্ডিয়া টুডে কাকতখনে উল্লেখ কৰে, "এনাৰ চৰিত্ৰত কল্যাণী যেন এক প্ৰকাৰৰ বিস্ময়কৰ প্ৰকাশ। তেওঁ এগৰাকী স্বাভাৱিক অভিনেত্ৰী আৰু তেওঁৰ অভিব্যক্তি প্ৰতিটো পৰিস্থিতিৰ বাবে উপযুক্ত।" বছৰৰ অন্তিমখন ছবি থাল্লুমালাত তেওঁ টভিনো থমাছৰ বিপৰীতে অভিনয় কৰিছিল। সমালোচকৰ পৰা ইতিবাচক সমালোচনা লাভ কৰাৰ লগতে এতিয়ালৈকে সৰ্বাধিক উপাৰ্জনকাৰী মালয়ালম ছবিসমূহৰ ভিতৰত অন্যতম হৈ পৰে। দ্য উইকে উল্লেখ কৰে, "কল্যাণীৰ বিপাতু চৰিত্ৰটি হৈছে এটা শক্তিশালী চুৱেগী চৰিত্ৰ যিয়ে ছ'চিয়েল মিডিয়াত এক বিপুল পৰিমাণৰ ফ'ল'ৱাৰ থকা বুলি দাবী কৰে। পাতু কল্যাণীৰ হাতত নিৰাপদ।"

২০২৩ চনত কল্যাণী অভিনীত দুটাকৈ ছবিয়ে মুক্তি লাভ কৰিছিল। প্ৰথমে তেওঁ চেছাম মাইক-ইল ফাতিমাত ফুটবল কমেণ্টেটৰ হোৱাৰ আকাংক্ষা থকা এগৰাকী মুছলমান মহিলাৰ চৰিত্ৰত অভিনয় কৰিছিল। দ্য হিন্দুৱে উল্লেখ কৰে, "কল্যাণীয়ে তেওঁৰ পৰ্দাত উপস্থিতিৰে আন্তৰিকতাপূৰ্ণ অভিনয় কৰিছে। ফাতিমাৰ চৰিত্ৰত তেওঁ সূক্ষ্মভাৱে অভিনয় কৰিছে যদিও কিছুমান দৃশ্যৰ গধুৰ সংলাপৰ বাবে তেওঁক বোজাই কৰা যেন লাগে, যাৰ ফলত তেওঁ অভিনেত্ৰী হিচাপে বাধাগ্ৰস্ত হৈছে।" ইয়াৰ পিছত মালায়ালম ছবি এণ্টনিত জ'জু জৰ্জৰ সৈতে এগৰাকী উগ্ৰ কলেজীয়া ছাত্ৰীৰ চৰিত্ৰত অভিনয় কৰিছিল। দ্য নিউ ইণ্ডিয়ান এক্সপ্ৰেছে কয়, "কল্যাণীয়ে প্ৰথমাৰ্ধত কিছুমান চমকপ্ৰদ যুঁজৰ দৃশ্য পায়। কিন্তু, শেষৰ ফালে তেওঁৰ চৰিত্ৰৰ একমাত্ৰিক চিত্ৰণে সহায় নকৰে আৰু ই সংযোগ হেৰুৱাই পেলায়।"

২০২৪ চনৰ প্ৰথমখন ছবি বৰ্ষঙ্গলক্কু শেষমত কল্যাণীয়ে প্ৰণৱ মোহনলালৰ সৈতে পুনৰবাৰ অভিনয় কৰে। হিন্দুস্তান টাইমছে উল্লেখ কৰিছিল যে কল্যাণীৰ কাম প্ৰায় নাছিলেই। কল্যাণীৰ আগন্তুক তামিল ছবিখনৰ নাম জিনি।

 সংবাদ মাধ্যমত 
কল্যাণীক সৰ্বাধিক পাৰিশ্ৰমিক পোৱা মালয়ালম অভিনেত্ৰীসকলৰ ভিতৰত বিবেচনা কৰা হয়। কল্যাণীয়ে তেওঁৰ প্ৰথমখন ছবি হেল্ল’ৰ বাবে সমালোচকৰ পৰা প্ৰচুৰ প্ৰশংসা লাভ কৰে। তেওঁ ছবিখনক তেওঁৰ কেৰিয়াৰৰ "শ্ৰেষ্ঠ ছবি" বুলি অভিহিত কৰে। ১২৩তেলুগুৱে  "হেল্ল" ছবিখনৰ বাবে তেওঁক ২০১৭ চনৰ "শীৰ্ষ অভিনেত্ৰীসকলৰ" তালিকাত স্থান দিছিল। ৰেডিফ.কমৰ পৰা সুভাষ কে. ঝাই তেওঁৰ চলচ্চিত্ৰ জীৱনৰ বিষয়ে মতামত দিছিল: "কল্যাণী মালয়ালম ছবিজগতৰ এক উল্লেখযোগ্য নাম হৈ পৰিছে। ধুনীয়া আৰু অপৰিসীম মেধাৱী, তেওঁ নিজকে তেওঁৰ পিতৃ তথা ছবি পৰিচালক প্ৰিয়দৰ্শনৰ কন্যাতকৈ বহু বেছি বুলি প্ৰমাণ কৰিছে।" 

কল্যাণ জুৱেলাৰ্ছ আৰু আজিঅ’ৰ দৰে কেইবাটাও ব্ৰেণ্ডৰ তেওঁ বিশিষ্ট চেলিব্ৰিটি এণ্ডৰছাৰ। তেওঁ "ৰিটজ" আৰু "ইউ এণ্ড আই"কে ধৰি বিভিন্ন আলোচনীৰ কভাৰ মডেল হিচাপে কাম কৰি আহিছে। ২০২০ চনত কল্যাণীয়ে কোচি টাইমছৰ মষ্ট ডিজায়াৰেবল উইমেনৰ খিতাপ লাভ কৰে। একে বছৰতে চেন্নাই টাইমছৰ মষ্ট ডিজায়াৰেবল উইমেনৰ তালিকাত ৮ম আৰু টাইমছ মষ্ট ডিজায়াৰেবল উইমেনৰ তালিকাত ৪১তম স্থান লাভ কৰে।

 চলচ্চিত্ৰপুঞ্জী 

 বৰ্ষ শিৰোনাম ভূমিকা ভাষা টোকা  ২০১৭ হেল্ল' প্ৰিয়া/জুন্নুতেলেগু  ২০১৯চিত্ৰলাহৰী লাহৰী ৰণৰংগম  গীতা হিৰো  মীৰা  তামিল ২০২০বৰানে অৱশ্যমুণ্ড নিকিতা "নিক্কি" মালায়ালম পুথাম পুধু কালাই  যুৱতী লক্ষ্মী কৃষ্ণণ তামিল খণ্ড: "ইলামাই ইধো ইধো"২০২১মানাডু  সীতামহালক্ষ্মী মাৰাক্কাৰ: লায়ন অৱ দ্য আৰৱিয়ান চী  আইশ্বামালায়ালম২০২২হৃদয়ম নিত্যা বালাগোপাল ব্ৰ' ডেডী  এনা কুৰিয়ানথাল্লুমালা  ফাতিমা বিৱী "বীপাতু"২০২৩ চেছাম মাইক-ইল ফাতিমা ফাতিমা নূৰজাহান "পাতু"। এণ্টনি এন্ মাৰিয়া২০২৪ বৰ্ষঙ্গলক্কু শেষম এন্নী   তামিল চিত্ৰগ্ৰহণ   মালয়ালম চিত্ৰগ্ৰহণ

 বঁটা আৰু মনোনয়ন 
 বৰ্ষ পুৰস্কাৰ বিভাগ চলচ্চিত্ৰ ফলাফল ২০১৮ ফিল্মফেয়াৰ বঁটা দক্ষিণ শ্ৰেষ্ঠ নৱাগতা অভিনেত্ৰী – দক্ষিণহেল্ল'  দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা শ্ৰেষ্ঠ নৱাগতা অভিনেত্ৰী – তেলেগু  জি তেলেগু অপ্সৰা বঁটা বৰ্ষশ্ৰেষ্ঠ নৱাগতা নায়িকা  2022দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা শ্ৰেষ্ঠ নৱাগতা অভিনেত্ৰী – মালায়ালম বৰানে অৱশ্যমুণ্ড  ২০২৩ শ্ৰেষ্ঠ অভিনেত্ৰী – মালয়ালম ব্ৰ' ডেডী ২০২৪ ফিল্মফেয়াৰ বঁটা দক্ষিণ শ্ৰেষ্ঠ অভিনেত্ৰী – মালয়ালমচেছাম মাইক-ইল ফাতিমা rowspan="2"  দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা শ্ৰেষ্ঠ অভিনেত্ৰী – মালয়ালম

 তথ্য উৎস 

 বাহ্যিক সংযোগ 




শ্ৰেণী:জীৱিত ব্যক্তি
শ্ৰেণী:মালয়ালী ব্যক্তি
শ্ৰেণী:চেন্নাইৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা দক্ষিণ বিজয়ী
শ্ৰেণী:দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা বিজয়ী